Nestlé ook betrek by perdevleis-skandaal | Nuus24
Mensvleis 'as volstruisvleis verkoop'
Vevey – Die Switserse voedselreus Nestlé het die jongste handelaar geword wat deur Europa se perdevleis-skandaal getref is.Die maatskappy het pastadisse van supermarkrakke in Italië en Spanje verwyder weens besmetting.“Ons toetse het tekens van perd-DNS in twee produkte gevind,” het die wêreld se grootste voedselmaatskappy Maandag in ‘n verklaring gesê.“Die verkeerde etikettering van produkte beteken dit voldoen nie aan die baie hoë standaarde wat verbruikers van ons verwag nie,” het hy bygevoeg.Die maatskappy het twee verkoelde pastadisse, Buitoni Beesvleis Ravioli en Beesvleis Tortellini , "vrywillig" van rakke in Italië en Spanje verwyder.‘n Gevriesde vleisproduk van Nestlé wat in Frankryk vervaardig word en aan spysenieringsmaatskappye verskaf word, sal ook onttrek word.Nestlé het verbruikers om verskoning gevra. – Volg Nuus24 op Twitter
Lees meer oor: nestlé | skandale VOLGENDE OP NUUS24X